Ruseløkka skole

Ruseløkka skole er en 1–10-skole (barne- og ungdomsskole) på Ruseløkka i bydel Frogner i Oslo. Skolen er matrikulert til Løkkeveien, sentralt i Oslo, nær Nationaltheatret stasjon. Skolebygningen åpnet i 2021 Til skolestart 2021 stod nytt skolebygg klart og ble åpnet av dronning Sonja. Etter at den gamle skolebygningen var revet, ble ungdomstrinnet lokalisert til Kristiania tekniske skole like ved, mens barneskoleelevene ble busset til Vollebekk skole. Skolebygningen fra 1871 Det opprinnelige skolebygget for Ruseløkka skole var tegnet av arkitekt Henrik Thrap-Meyer og stod klart i 1871. I 1891 fikk skolen bygget på en tredje etasje og overlærerbygning, i 1938 fikk skolen ytterligere en etasje og to nye fløyer. Tyskerne rekvirerte skolen under den andre verdenskrig og brukte den som kaserne (Kaserne Ostpreussen). Skolen er på Oslo kommunes byarkivs nettsider omtalt som et av Oslos monumentale skolebygg, men den ble ikke prioritert i Byyantikvarens verneplan for Osloskolene. Det gamle skolebygget ble besluttet revet i 2017 for å gjøre plass til et nytt bygg. Etter protester ble rivingen forsinket, men beslutningen om å rive ble stadfestet av bystyret høsten 2017, og bygget ble revet høsten 2018. Ruseløkka skolekorps Ruseløkka skolekorps ble stiftet 3. mars 1933 og gjenopplivet i 2015. Dirigent er Ingunn Sakshaug. Korpset samarbeider med Oslo kulturskole. Rektorer 2008–2011: Elin Tinderholt Brandsæter 2011–2012: Gro Kindem Nordstrand (fungerende) 2012–2014: Elin Tinderholt Brandsæter 2014–2020: Merete Hansen 2020: Else Birgitte Roscher-Nielsen (fungerende aug.–des.) 2021–: Merete Hansen Bilder Referanser Eksterne lenker (no) Offisielt nettsted (en) Ruseløkka skole – kategori av bilder, video eller lyd på Commons Ruseløkka skolekorps' hjemmeside Ruseløkka musikkorps gamle hjemmeside Byarkivets beskrivelse av Oslos monumentale skolebygg